„Jocurile foamei” în Bangladesh: Mii de oameni se întrec pentru mâncare într-un concurs care a strâns miliarde de vizualizări online
Mii de oameni din Bangladesh au participat la SS Food Challenge, un joc dezvoltat de creatorul de conținut Omar Sunny Somrat, care a strâns peste 1 miliard de vizualizări online și milioane de abonați și urmăritori pe YouTube, Facebook și TikTok. Cei mai mulți dintre jucători provin din sate foarte sărace și participă, nu pentru faimă sau bani, ci pentru alimente de bază, precum orez, ulei, zahăr, linte și alte produse care, din cauza inflației, au devenit prea scumpe pentru bugetul lor, scrie CNN.